turjo4nis/wikipedia-bn-dump-20250701 huggingface dataset:
কেস্রিক উইলিয়ামস

কেস্রিক ওমারি কেনাল উইলিয়ামস (; জন্ম: ১৭ জানুয়ারি, ১৯৯০) সেন্ট ভিনসেন্টের স্প্রিং ভিলেজে জন্মগ্রহণকারী বিশিষ্ট ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ঘরোয়া ক্রিকেটে বেশ কয়েকটি দলে খেলেছেন। দলে তিনি মূলতঃ ডানহাতে ফাস্ট-মিডিয়াম বোলিং করে থাকেন। পাশাপাশি ডানহাতে ব্যাটিংও করে থাকেন কেস্রিক উইলিয়ামস।

প্রারম্ভিক জীবন 
মার্চ, ২০১১ সালে উইন্ডওয়ার্ড আইল্যান্ডসের পক্ষে প্রথম-শ্রেণীর ক্রিকেটে অভিষেক ঘটে তার। ২০১০-১১ আঞ্চলিক চারদিনের প্রতিযোগিতায় দলের প্রতিপক্ষ ছিল ইংল্যান্ড লায়ন্স। এরপর ২০১২-১৩ মৌসুমে কম্বাইন্ড ক্যাম্পাসেস দলের পক্ষে খেলেন। সীমিত ওভারের প্রতিযোগিতা হিসেবে ২০১২-১৩ রিজিওন্যাল সুপার৫০-এ দলকে ফাইনালে নিয়ে যান। কিন্তু, ২০১৩-১৪ মৌসুমে দলের পক্ষে অনিয়মিত অবস্থায় অংশগ্রহণ করেন। ২০১৬ সাল পর্যন্ত ওয়েস্ট ইন্ডিজের ঘরোয়া ক্রিকেটের শীর্ষ স্তরে তাকে দেখা যায়নি। কিন্তু ২০১৬ সালে ক্যারিবীয় প্রিমিয়ার লিগে জ্যামাইকা তালাওয়াসের পক্ষে সর্বোচ্চ উইকেট সংগ্রহ করে সংশ্লিষ্ট সকলের নজর কাড়েন। ঐ প্রতিযোগিতায় তেরো খেলার সবকটিতে অংশ নেন ও ১৭ উইকেট দখল করেন। ডোয়েন ব্র্যাভো ও সোহেল তানভিরের পর প্রতিযোগিতায় তার অবস্থান ছিল তৃতীয়। গায়ানা আমাজন ওয়ারিয়র্সের বিপক্ষে নিজস্ব সেরা ৪/৩৭ লাভ করলেও চূড়ান্ত খেলায় তাল্লাওয়াজের শিরোপা বিজয়ে তার বোলিং ছিল ২/১২।

আন্তর্জাতিক ক্রিকেট 
সেপ্টেম্বর, ২০১৬ সালে সংযুক্ত আরব আমিরাতে পাকিস্তানের বিপক্ষে খেলার জন্য টুয়েন্টি২০ আন্তর্জাতিক দলে তাকেও অন্তর্ভুক্ত করা হয়। শেষদিকে তিনি আন্দ্রে রাসেলের স্থলাভিষিক্ত হন। ২৭ সেপ্টেম্বর, ২০১৬ তারিখে প্রতিপক্ষীয় পাকিস্তানের রুম্মন রইসের সাথে তারও টি২০আইয়ে অভিষেক ঘটে। খেলায় নির্ধারিত ৪ ওভারে ২/১৫ লাভ করলেও তার দল ৮ উইকেটে পরাভূত হয়েছিল।

তথ্যসূত্র

বহিঃসংযোগ 
Player profile and statistics at CricketArchive
Player profile and statistics at ESPNcricinfo

ওয়েস্ট ইন্ডিয়ান ক্রিকেটার
১৯৯০-এ জন্ম
জীবিত ব্যক্তি
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
কম্বাইন্ড ক্যাম্পাসেস এন্ড কলেজেসের ক্রিকেটার
উইন্ডওয়ার্ড আইল্যান্ডসের ক্রিকেটার
সেন্ট ভিনসেন্ট ও গ্রেনাডাইন্সের ক্রিকেটার
জ্যামাইকা তালাওয়াসের ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
সেন্ট লুসিয়া কিংসের ক্রিকেটার
রাজশাহী রয়্যালসের ক্রিকেটার
চন্দ্রাবতী মন্দির

চন্দ্রাবতী মন্দির বাংলাদেশের কিশোরগঞ্জ জেলায় অবস্থিত বাংলা আদি মহিলা কবি খ্যাত চন্দ্রাবতীর স্মৃতিবাহী একটি স্থাপনা। চন্দ্রাবতী বাংলা সাহিত্যের ইতিহাসে প্রথম বাঙালি মহিলা কবি হিসেবে সুবিখ্যাত। চন্দ্রাবতী মন্দির বাংলাদেশের প্রত্নতাত্ত্বিক অধিদপ্তর কর্তৃক তালিকাভুক্ত একটি প্রত্নতাত্ত্বিক স্থাপনা। প্রকৃতপক্ষে মন্দিরটি একটি শিব মন্দির। কিশোরগঞ্জ সদর উপজেলাধীন মাইজখাপন ইউনিয়নের কাচারীপাড়া গ্রামে ফুলেশ্বরী নদীর তীরে শিবমন্দিরটির অবস্থান।

ইতিহাস
ষোড়শ শতকের মনসা মঙ্গলের বিখ্যাত কবি দ্বিজ বংশীদাসের কন্যা ও বঙ্গের আদি মহিলা হলেন চন্দ্রাবতী। চন্দ্রাবতী শিবমন্দিরটি বস্তত তাঁর বহু কাহিনী ও ঘটনাকে ধারণ করে। ষোড়শ শতকের দ্বিতীয় ভাগে কবি চন্দ্রাবতীর জন্য নির্মিত হয় এই মন্দিরটি। কবি চন্দ্রাবতী ছিলেন অত্যন্ত প্রতিভাধারী ও সম্ভাবনাময় সাহিত্যিক। নয়নঘোষ প্রনীত পালাগান ‘চন্দ্রাবতী’ থেকে জানা যায় যে, কৈশোরে চন্দ্রাবতী ও স্থানীয় এক ব্রাহ্মনযুবক জয়ানন্দের মধ্যে মনের আদান-প্রদান হয়। তাদের এ ভালবাসার কথা চন্দ্রাবতীর পিতা বংশীদাস মেনে নেন। কথা অনুযায়ী তাদের মধ্যে তিনি বিয়ের ব্যবস্থাও করেন। কিন্তু পরিশেষ জয়ানন্দ কথা অনুযায়ী বিয়ে না করে অপর এক মুসলিম রমণী কমলাকে বিয়ে করেন। এই বিয়ের জন্য জয়ানন্দ ধর্মান্তরিত হন। এই ঘটনায় চন্দ্রাবতী ভীষণভাবে ভেঙে পড়েন। তিনি পিতার কাছে এসময় তাঁর উপাসনার জন্য একটি মন্দির প্রতিষ্ঠার জন্য অনুরোধ করেন। এছাড়া চন্দ্রাবতী সিদ্ধান্ত নেন তিনি চিরকুমারী থাকবেন। তাঁর পিতা কন্যার আবদার অনুযায়ী ফুলেশ্বরী নদী তীরে একটি মন্দির প্রতিষ্ঠা করেন। সে অবধি এটি চন্দ্রাবতী মন্দির নামে দাঁড়িয়ে আছে ফুলেশ্বরী নদীতীরে।

বিবরণ
চন্দ্রাবতী মন্দিরিটি আকৃতিতে অষ্টভুজাকৃতির। মন্দিরের উচ্চতা প্রায় ৩২ ফুট। এর আত বাহুর প্রতিটির দৈর্ঘ্য ৮ ফুট। মন্দিরের নিচতলায় আছে একটি কক্ষ ও তাতে প্রবেশের পথ। কক্ষের ভেতরে রয়েছে ৭টি কুলুঙ্গি। মন্দিরের দ্বিতীয় তলাতে আছে একটি প্রশস্ত কুলুঙ্গি এবং পোড়ামাটির সুদৃশ্য কাজ। দ্বিতীয় তলা থেকেই মন্দিরটি ক্রমশ সরু হয়ে ৩২ ফুট পর্যন্ত উচ্চতায় গিয়ে শেষ হয়েছে। এর চূড়ায় রয়েছে ১৯৯০ এর দশকে প্রত্নতত্ত্ব মন্দিরটির কিছু অংশ সংস্কার করে।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র

বহিঃসংযোগ
 কিশোরগঞ্জ জেলার ঐতিহাসিক ও দর্শণীয় স্থান

কিশোরগঞ্জ জেলার প্রত্নতাত্ত্বিক স্থাপনা
কিশোরগঞ্জ জেলার দর্শনীয় স্থান
শিব মন্দির
কিশোরগঞ্জ জেলার হিন্দু মন্দির
এডভিন হেনিখ

এডভিন হেনিখ (জার্মান - Edwin Hennig; জন্ম - ২৭ এপ্রিল, ১৮২২; বার্লিন - মৃত্যু - ১২ নভেম্বর, ১৯৭৭; ট্যুবিঙেন) হলেন একজন প্রখ্যাত জার্মান পুরাজীববিদ।

এডভিন হেনিখের পিতা আর্তুর হেনিখ (১৮৪৬ - ১৮৯২) ছিলেন জার্মানির একজন ব্যবসায়ী; তার মা ছিলেন লুইজা ভিবকা (১৮৫৩ - ১৯২৮); তারা পাঁচ ভাই ছিলেন। প্রখ্যাত ঐতিহাসিক ভৌগোলিক ও পরিবহন-বিজ্ঞানী রিখার্ড হেনিখ তার এক দাদা। কিন্তু এডভিনের বয়স যখন মাত্র ১০ বছর, তখনই তার বাবার মৃত্যু ঘটে। ১৯০২ খ্রিষ্টাব্দে তিনি প্রকৃতি বিজ্ঞান, দর্শন ও নৃবিজ্ঞান (অ্যানথ্রোপোলজি) নিয়ে পড়ার উদ্দেশ্যে জার্মানির বাডেন-ভুর্টেমবার্গ প্রদেশের ফ্রাইবুর্গ শহরে অবস্থিত আলবের্ট-লুডভিগ বিশ্ববিদ্যালয়ে ভর্তি হন। ১৯০৬ খ্রিষ্টাব্দে তিনি সেখান থেকেই অধ্যাপক  ওটো ইয়াকেলের অধীনে বিলুপ্ত মাছেদের গণ জাইরোডাসের উপর গবেষণা করে তার ডক্টরেট ডিগ্রি লাভ করেন। এরপর তিনি বার্লিনের হুমবোল্ট‌ বিশ্ববিদ্যালয়ের ভূতত্ত্ব ও পুরাজীববিজ্ঞান ইনস্টিটিউটের অধ্যাপক ভিলহেল্‌ম ফন ব্রাঙ্কা্র সহকারী পদে যোগ দিয়ে তার কর্মজীবন শুরু করেন। ১৯১৩ সালে এখানেই তিনি তার হ্যাবিলিটেশন ডিগ্রি লাভ করেন ও প্রাইভেট লেকচারারের পদে যোগ দেন। প্রথম বিশ্বযুদ্ধ শুরু হলে তিনি সামরিক বাহিনীতে ভূতাত্ত্বিক হিসেবে যোগ দেন। ১৯১৭ খ্রিষ্টাব্দে তিনি ট্যুবিঙেন বিশ্ববিদ্যালয়ের অধ্যাপক পদ লাভ করেন। ১৯২৮/২৯ খ্রিষ্টাব্দে তিনি সেখানে রেক্টরের দায়িত্ব সামলান এবং বিশ্ববিদ্যালয়ের ভূতত্ত্ব-পুরাজীববিজ্ঞান ইনস্টিটিউটের ডিরেক্টর হন। ১৯৩৭ খ্রিষ্টাব্দে তিনি নাৎসি দলে যোগ দেন। ১৯৪৫ তাকে তার দায়িত্ব থেকে সাময়িক অব্যাহতি দেওয়া হয় ও তাকে ডিনাৎসিফিকেশন (জার্মান - Entnatzifizierung ; এনটনাৎসিফিৎসিয়েরুং) প্রোগ্রামের মধ্যে দিয়ে যেতে হয়। ১৯৫১ সালে তিনি অবসরগ্রহণ করেন।

১৯৭৭ খ্রিষ্টাব্দে ট্যুবিঙেনে তার জীবনাবসান ঘটে। মৃত্যুকালে তার বয়স হয়েছিল ৯৫ বছর।

১৯০৯ খ্রিষ্টাব্দে তৎকালীন জার্মান পূর্বআফ্রিকা বা আজকের তানজানিয়ার টেন্ডাগুড়ুতে ভের্নার ইয়ানেশের নেতৃত্বে যে খনন অভিযান চলে, হেনিখ ছিলেন তার অন্যতম সদস্য। তার আরেক উল্লেখযোগ্য কীর্তি হল অস্ট্রালোপিথেকাস আফারেনসিসের বিবরণ প্রকাশ। পূর্ব আফ্রিকাতে লুডভিগ কোল-লারসেনের নেতৃত্বে চলা অভিযানে প্রাপ্ত জীবাশ্ম দেহাবশেষ থেকে ১৯৪৮ খ্রিষ্টাব্দে তিনি এই বিবরণ প্রকাশ করেন। এছাড়াও তিনি বেশ কয়েকটি জনপ্রিয় বিজ্ঞান গ্রন্থের লেখক হিসেবে বিখ্যাত।

তিনি বিবর্তনের অর্থোজেনেসিস তত্ত্বের প্রবক্তা ছিলেন। এ' বিষয়ে তার পূর্বসুরী ছিলেন প্রখ্যাত অস্ট্রিয় পুরাজীববিদ ওটেনিও আবেল।

তথ্যসূত্র

আরও পড়ুন 
 Helmut Hölder, Wolf von Engelhardt: Mineralogie, Geologie und Paläontologie an der Universität Tübingen von den Anfängen bis zur Gegenwart, J. C. B. Mohr, Tübingen 1977

আরও দেখুন 
 কেন্ট্রোসরাস

নাৎসি পার্টির সদস্য
১৮৮২-এ জন্ম
১৯৭৭-এ মৃত্যু
হামবোল্ড বিশ্ববিদ্যালয়ের শিক্ষক
অন্ধ্রপ্রদেশের শহরের তালিকা

এই নিবন্ধটি ভারতের অন্ধ্রপ্রদেশ রাজ্যের তালিকাভুক্তির একটি তালিকা। নিবন্ধে ব্যবহৃত পরিসংখ্যানগত তথ্য ভারত সরকারের স্বরাষ্ট্র মন্ত্রণালয়ের রেজিস্ট্রার জেনারেল এবং গণনা বিভাগের কার্যালয় দ্বারা পরিচালিত ভারতের ২০১১ সালের আদমশুমারি অনুযায়ী।

শহর তালিকা 

উৎসগুলি:
 ২০১১ সালের আদমশুমারি (ভারত) 
 পৌর উন্নয়ন প্রকল্প
 শহুরে স্থানীয় সংস্থা.

তথ্যসূত্র 

অন্ধ্রপ্রদেশ
অন্ধ্রপ্রদেশের শহর
জোড় বাংলা ঢিবি

জোড় বাংলা ঢিবি ঝিনাইদহ জেলার কালিগঞ্জ উপজেলার বারোবাজারে অবস্থিত । এটি জোড়বাংলা মসজিদ নামেও পরিচিত । হিজরি ৮০০ সালে আলাউদ্দিন হুসাইন শাহের পুত্র  শাহ সুলতান মাহমুদ এই মসজিদটি প্রতিষ্ঠা করেছিলেন । ১৯৯২-৯৩ সালে বাংলাদেশের প্রত্নতত্ত্ব বিভাগের খনন কাজের ফলে এটি আবিস্কৃত হয় । এটি একটি এক গম্বুজ বিশিষ্ট মসজিদ । এই মসজিদের পাশেই রয়েছে কিছু কবর ।

অবস্থান 
জোড় বাংলা ঢিবি ঝিনাইদহ জেলার কালীগঞ্জ উপজেলার বারোবাজারে অবস্থিত। ঝিনাইদহ জেলা সদর থেকে এই স্থানের দূরত্ব ৩০ কি.মি ।

ইতিহাস 
ধারণা করা হয় ৮০০ হিজরির দিকে আলাউদ্দিন হুসাইন শাহের ছেলে  শাহ সুলতান মাহমুদ এই মসজিদটি নির্মাণ করেছিলেন ।
১৯৯২-১৯৯৩ সাল পর্যন্ত বাংলাদেশ প্রত্নতত্ত্ব বিভাগ এর খনন কাজের ফলে এটি আবিস্কৃত হয় । এটি মুলত একটি এক গম্বুজ বিশিষ্ট  মসজিদ। আর এই মসজিদের পাশেই রয়েছে কিছু কবর । জোড়বাংলা মসজিদের ঠিক উত্তর দিকে একটি পুকুর রয়েছে, এটি অন্ধপুকুর নামে সকলের নিকট পরিচিত। মনে করা হয় সুলতান মাহমুদ শাহের শাসনামলে মুসল্লীদের ওজু এবং পানীয় জলের প্রয়োজনেই এটি খনন করা হয় ।

বিবরণ 
ছোট ছোট পাতলা ইটের গাঁথা এই মসজিদ ১১ ফুট উচুঁ একটি প্লাটফর্মের উপর স্থাপিত ।  মসজিদটি প্রবেশ পথের ঠিক উত্তর-পূর্ব কোণের দিকে অবস্থিত । এর প্রবেশ পথ হতে দীঘি পর্যন্ত রয়েছে ইট দ্বারা তৈরি এক সিঁড়ি রয়েছে । এটি একটি বর্গাকৃতির এক গম্বুজ বিশিষ্ট মসজিদ । পরে এই মসজিদটি পুনরায় নির্মাণ করা হয় । বর্তমানে এই মসজিদে নিয়মিত নামাজ পড়া হয় । মসজিদের ঠিক পূর্ব পাশে রয়েছে তিনটি খিলান সংযুক্ত প্রবেশপথ । মসজিদটির চার কোণায় রয়েছে আটকোণ বিশিষ্ট মোট চারটি কারুকাজ করা টাওয়ার । মসজিদের পশ্চিম দিকের দেয়ালে রয়েছে অর্ধবৃত্তাকার আকৃতির পোড়ামাটির নক্সা অলংকরণে  তিনটি মেহরাব । এটির উপর চুন বালির কাজ লক্ষ্য করা হয় । এটির দুই পাশে ছোট ছোট পিলার রয়েছে । মাঝের কেন্দ্রীয় মেহরাবটিতে ফুল ও লতাপাতা আঁকা ইটের কাজ লক্ষ্য করা যায় । এর স্থাপত্য শিল্পের জন্য সৌন্দর্য এবং কারুকার্যময় এই দৃষ্টিনন্দন মসজিদ মুসলিম সভ্যতা এবং উৎকর্ষতার নিদর্শন হিসাবে ধরা হয় ।

তথ্যসূত্র

বহিঃসংযোগ 

ঝিনাইদহ জেলার দর্শনীয় স্থান
ঝিনাইদহ জেলার প্রত্নতাত্ত্বিক স্থাপনা
ঝিনাইদহ জেলার মসজিদ
খোলাহাটি ডিগ্রি কলেজ

খোলাহাটি ডিগ্রি কলেজ রংপুর বিভাগের দিনাজপুর জেলার পার্বতিপুর উপজেলায় অবস্থিত একটি কলেজ।

ইতিহাস
এটি ১৯৯৫ সালে প্রতিষ্ঠিত।

অবকাঠামো

পাঠদান
খোলাহাটি ডিগ্রি কলেজ উচ্চ মাধ্যমিক কোর্স পরিচালনা করে দিনাজপুর শিক্ষা বোর্ড এর অধীনে। এছাড়াও এখানে ডিগ্রি পাস কোর্স অধ্যয়নের সুযোগ আছে। বাংলাদেশ জাতীয় বিশ্ববিদ্যালয় এর অধীনে এখানে ৩ বছর মেয়াদী পাস কোর্স করানো হয়।

ফলাফল এর দিক থেকে খোলাহাটি ডিগ্রি কলেজটি পার্বতিপুর উপজেলায় বেশ সাফল্য অর্জন করেছে।

পরিচালনা
খোলাহাটি ডিগ্রি কলেজের বর্তমান অধ্যক্ষ আবু বক্কর ছিদ্দিক। এছাড়াও কলেজ পরিচালনার জন্য একটি পরিচালনা কমিটি রয়েছে।

আরো দেখুন
 হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়
 আব্দুস শাফী মেমোরিয়াল হাই স্কুল
 বার পাইকের গড়

তথ্যসূত্র

১৯৯৫-এ প্রতিষ্ঠিত শিক্ষাপ্রতিষ্ঠান
দিনাজপুর জেলার মহাবিদ্যালয়
ইমাদ ওয়াসিম

সৈয়দ ইমাদ ওয়াসিম (; জন্ম: ১৯ ডিসেম্বর, ১৯৮৮) ওয়েলসের সোয়ানসি এলাকায় জন্মগ্রহণকারী বিশিষ্ট পাকিস্তানি ক্রিকেটার। পাকিস্তান ক্রিকেট দলের অন্যতম সদস্য তিনি। ঘরোয়া ক্রিকেটে ইসলামাবাদ, ইসলামাবাদ লিওপার্ডস, জ্যামাইকা তাল্লাওয়াস, করাচি কিংস, পাঞ্জাব বাদশাহ, ফেডারেল এরিয়াজ লিওপার্ডসের পক্ষে খেলেছেন তিনি। ‘ম্যাডি’ ডাকনামে পরিচিত ইমাদ ওয়াসিম মূলতঃ অল-রাউন্ডার। বামহাতে ব্যাটিংসহ বামহাতে অর্থোডক্স বোলিং করে থাকেন।

প্রারম্ভিক জীবন 
ওয়াসিম ওয়েলসে জন্মগ্রহণ করেন। তার বাবা সংক্ষিপ্তকালের জন্য প্রকৌশলী হিসেবে যুক্তরাজ্যে কর্মরত ছিলেন। তবে, খুব ছোট অবস্থাতেই তার পরিবার পাকিস্তানে ফিরে আসে। এরফলে সকল প্রথম-শ্রেণীর ক্রিকেটেই তার অংশগ্রহণ ঘটে। প্রথম ওয়েলসীয় বংশোদ্ভূত ক্রিকেটার হিসেবে পাকিস্তানের পক্ষে প্রতিনিধিত্ব করার গৌরব অর্জন করেন।

ঘরোয়া ক্রিকেট 
২০০৬ সালের অনূর্ধ্ব-১৯ দলের সদস্যরূপে ক্রিকেট বিশ্বকাপে খেলেছেন। এছাড়াও, পাকিস্তানের প্রথম-শ্রেণীর ক্রিকেট, লিস্ট এ ক্রিকেট ও টুয়েন্টি২০ ক্রিকেটে অংশ নিয়েছেন তিনি। ২০১২-১৩ মৌসুমে ফয়সাল ব্যাংক টি২০ কাপ প্রতিযোগিতায় ইসলামাবাদ লিওপার্ডসের প্রতিনিধিত্ব করেছেন।

আন্তর্জাতিক ক্রিকেট 
২৪ মে, ২০১৫ তারিখে লাহোরে অনুষ্ঠিত সিরিজের ২য় ও চূড়ান্ত টুয়েন্টি২০ আন্তর্জাতিকে সফরকারী জিম্বাবুয়ের বিপক্ষে নোমান আনোয়ারের সাথে তারও অভিষেক ঘটে। ঐ খেলায় তার দল ২ উইকেটের ব্যবধানে জয় পেয়েছিল। এরপর ১৯ জুলাই, ২০১৫ তারিখে শ্রীলঙ্কার বিপক্ষে একদিনের আন্তর্জাতিকে অভিষেক হয় তার। ২০১৬ সালের আইসিসি বিশ্ব টুয়েন্টি২০ প্রতিযোগিতায় পাকিস্তান দলের অন্যতম সদস্য ছিলেন তিনি।

পাকিস্তানের প্রথম স্পিনার হিসেবে টুয়েন্টি২০ আন্তর্জাতিকে পাঁচ-উইকেট লাভের কীর্তিগাঁথা রচনা করেন। ২৩ সেপ্টেম্বর, ২০১৬ তারিখে দুবাইয়ে অনুষ্ঠিত সিরিজের ২য় খেলায় ওয়েস্ট ইন্ডিজের বিপক্ষে তার বোলিং পরিসংখ্যান ছিল ৫/১৪।

তথ্যসূত্র

বহিঃসংযোগ 
 

পাকিস্তানি ক্রিকেটার
১৯৮৮-এ জন্ম
জীবিত ব্যক্তি
পাকিস্তানের একদিনের আন্তর্জাতিক ক্রিকেটার
পাকিস্তানের টুয়েন্টি২০ আন্তর্জাতিক ক্রিকেটার
ইসলামাবাদের ক্রিকেটার
ফেডারেল এরিয়াজের ক্রিকেটার
ইসলামাবাদ লিওপার্ডসের ক্রিকেটার
করাচি কিংসের ক্রিকেটার
পাকিস্তান সুপার লীগের ক্রিকেটার
জ্যামাইকা তালাওয়াসের ক্রিকেটার
পাকিস্তানি বংশোদ্ভূত ওয়েলসীয়
পাকিস্তানে ওয়েলসের অভিবাসনকারী
ইসলামাবাদ থেকে আগত ক্রিকেটার
২০১৯ ক্রিকেট বিশ্বকাপের ক্রিকেটার
পাকিস্তান জাতীয় ক্রিকেট দলের অধিনায়ক
বার্বাডোস রয়্যালসের ক্রিকেটার
নটিংহ্যামশায়ারের ক্রিকেটার
মেলবোর্ন রেনেগেডসের ক্রিকেটার
ব্লগার (সেবা)

ব্লগার () হল ১৯৯৯ সালে প্রতিষ্ঠিত একটি মার্কিন অনলাইন কন্টেন্ট ম্যানেজমেন্ট সিস্টেম যা এর ব্যবহারকারীদের সময়-স্ট্যাম্পযুক্ত এন্ট্রিসহ ব্লগ লিখতে সক্ষম করে। ২০০৩ সালে গুগল দ্বারা অধিগ্রহণ করার আগে পাইরা ল্যাবস এটি তৈরি করেছিল৷ গুগল ব্লগগুলি হোস্ট করে, যা blogspot.com-এর একটি সাবডোমেইনের মাধ্যমে প্রবেশ করা যেতে পারে৷ গুগলের সার্ভারে একটি ডোমেইন নির্দেশিত করার জন্য ডিএনএস সুবিধা ব্যবহার করে ব্যবহারকারীর মালিকানাধীন কাস্টম ডোমেন (যেমন: www.example.com) থেকেও ব্লগগুলি অ্যাক্সেস করা যেতে পারে। একজন ব্যবহারকারী একাউন্ট দিয়ে সর্বোচ্চ ১০০টি ওয়েবসাইট বা ব্লগ খোলা যেতে পারে।

ইতিহাস 
পাইরা ল্যাবস ১৯৯৯ সালের ২৩শে আগস্ট ব্লগার চালু করে। এটিকে প্রথম ডেডিকেটেড ব্লগ-পাবলিশিং টুলগুলির মধ্যে একটি হিসাবে ফর্ম্যাটটিকে জনপ্রিয় করার কৃতিত্ব দেওয়া হয়। পাইরা ল্যাবস ২০০৩ সালের ফেব্রুয়ারি মাসে একটি অপ্রকাশিত অর্থের বিনিময়ে গুগল দ্বারা কেনা হয়েছিল। পাইরা কর্তৃক প্রদত্ত প্রিমিয়াম বৈশিষ্ট্য অধিগ্রহণের ফলে বিনামূল্যে করা হয়েছিল। পাইরা ল্যাবসের সহ-প্রতিষ্ঠাতা ইভান উইলিয়ামস ২০০৪ সালের অক্টোবরে গুগল ত্যাগ করেন। ২০০৪ সালে গুগল পিকাসা অধিগ্রহণ করে। এরফলে পিকাসা এবং পিকাসার ফটো-শেয়ার পরিষেবা হ্যালোকে ব্লগারে অন্তর্ভুক্ত হয়েছিল, যেটি ব্যবহারকারীদের তাদের ব্লগে ছবি আপলোড করতে সক্ষম করে।

২০০৪ সালের ৯ই মে ব্লগার পুনরায় ডিজাইন করা হয়। যেই ডিজাইনে "ওয়েব মান-সম্মত টেমপ্লেট, পোস্ট, মন্তব্য এবং ইমেইল পোস্টিংয়ের জন্য পৃথক সংরক্ষণাগার পৃষ্ঠা" ইত্যাদি অন্তর্ভুক্ত ছিল। ব্লগারের নতুন সংস্করণ কোডনাম "ইনভেডার" দিয়ে ২০০৬ সালের ১৪ আগস্ট গোল্ড আপডেটের পাশাপাশি বিটাতে প্রকাশ করা হয়েছিল। ব্যবহারকারীদের গুগল সার্ভারে স্থানান্তরিত করা হয়েছিল এবং ফ্রেঞ্চ, ইতালিয়ান, জার্মান এবং স্প্যানিশ ভাষায় ইন্টারফেস ভাষার মতো নতুন বৈশিষ্ট্য যুক্ত করা হয়েছিল৷ ২০০৬ সালের ডিসেম্বরে ব্লগারের এই নতুন সংস্করণটি বিটা থেকে বের করা হয়েছিল। ২০০৭ সালের মে মাসের মধ্যে ব্লগার সম্পূর্ণরূপে গুগল-চালিত সার্ভারে চলে গিয়েছিল। ২০০৭ সালে অনন্য দর্শকের সংখ্যার দিক থেকে ব্লগার শীর্ষ ৫০টি ডোমেনের তালিকায় ১৬তম স্থানে ছিল।

২০১৫ সালের ২৪শে ফেব্রুয়ারি ব্লগার ঘোষণা করেছিল যে মার্চের শেষের দিক থেকে এটি তার ব্যবহারকারীদের আর যৌন সুস্পষ্ট বিষয়বস্তু পোস্ট করার অনুমতি দেবে না, যদি না নগ্নতা "শৈল্পিক, শিক্ষামূলক, তথ্যচিত্র বা বৈজ্ঞানিক প্রেক্ষাপটে" জনসাধারণের সুবিধা প্রদান করে। কিন্তু ২৮শে ফেব্রুয়ারি দীর্ঘমেয়াদী ব্লগারদের কাছ থেকে তীব্র প্রতিক্রিয়ার জন্য, ব্লগার যৌন বিষয়বস্তু নিষিদ্ধ করার বিষয়ে তার সিদ্ধান্তকে ফিরিয়ে দিয়ে আগের নীতিতে ফিরে যায়; যা ব্লগটিকে "প্রাপ্তবয়স্ক" হিসাবে চিহ্নিত করা হলে স্পষ্ট ছবি এবং ভিডিওর অনুমতি দেয়৷

তথ্যসূত্র

অনলাইন সেবা
বৈদ্যুতিন প্রকাশনা
ডিজিটাল যোগাযোগ মাধ্যম
বৈদ্যুতিক নথি
ওয়েব সফটওয়্যার
গুগল পরিষেবা
২০০৩-এর অধিগ্রহণ ও একত্রীকরণ
ব্লগ হোস্টিং পরিষেবা
ব্লগিং সফটওয়্যার
১৯৯৯-এ প্রতিষ্ঠিত ইন্টারনেট সম্পত্তি
গুগল অধিগ্রহণ
অ্যান্ড্রয়েড (অপারেটিং সিস্টেম) সফটওয়্যার
ফরিদা হোসেন

ফরিদা হোসেন একজন বাংলাদেশী গল্পকার, ঔপন্যাসিক, নাট্যকার, অনুবাদক ও সাহিত্য সম্পাদক। তিনি মূলত শিশুসাহিত্যের জন্য জনপ্রিয়। তিনি আন্তর্জাতিক সাহিত্য সংগঠন পি.ই.এন এর বাংলাদেশ সেন্টারের সভাপতি ও 'অবিনশ্বর' সাহিত্য পত্রিকার প্রতিষ্ঠাতা সম্পাদক। সাহিত্যে অবদানের জন্য তিনি ২০০৪ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদক-এ ভূষিত হন।

প্রাথমিক জীবন 
ফরিদা হোসেন চট্টগ্রাম জেলার মিরসরাই উপজেলার শাহেরখালী গ্রামের এক সম্ভ্রান্ত মুসলিম পরিবারে জন্মগ্রহণ করেন। তার বাবা ফয়েজ আহমেদ ছিলেন আন্তর্জাতিক খ্যাতিসম্পন্ন শ্রমিক নেতা ও আই. এল. ও এর গর্ভনিং বডির প্রাক্তন পরিচালক এবং মা বেগম ফয়েজুন্নেছা একজন গৃহিণী। ফরিদা তাদের প্রথম কন্যা।

পারিবারিক জীবন 
ফরিদা হোসেন ১৯৬৬ সালে ফেনী জেলার রাজনীতিবিদ মুহাম্মদ মোশাররফ হোসেনকে বিয়ে করেন। তাদের তিন মেয়ে। মোশাররফ হোসেন ২০১৪ সালের ১৮ আগস্ট মারা যান।

সাহিত্যকর্ম 
ফরিদা হোসেন ষাটের দশকে ছাত্রী অবস্থায় তার প্রথম গল্পগ্রন্থ অজন্তা রচনা করেন। পাইওনিয়ার পাবলিকেশন থেকে প্রকাশিত বইটির প্রচ্ছদ করেন প্রখ্যাত চিত্রকর মুস্তাফা মনোয়ার। ১৯৬৫ সালে তার রচিত ও পরিচালিত প্রথম শিশুতোষ নাটক রূপকথার দেশে বিটিভিতে প্রচারিত হয়। তার রচিত বই মুক্তধারা, অঙ্কুর, নন্দন, মমন প্রকাশনী, মাওলা ব্রাদার্স, মাম্মী প্রকাশনী, শিকড় প্রকাশনী, শিল্পতরু, হাতেখড়ি এবং তার নিজের প্রকাশনী আঞ্জুম থেকে প্রকাশিত হয়েছে।

গ্রন্থতালিকা 

গল্প
 অজন্তা
 সহযাত্রী
 একজন কাজলীর কথা
 একটি শীতল মৃত্যু
 ঘুম
 শাড়ী
 হিমালয়ের দেশে
 শ্রেষ্ঠ গল্প সম্ভার
 নির্বাচিত গল্প
 দুই বাংলার শ্রেষ্ঠ ভূতের গল্প
 স্মৃতি কণিকা
 জীবন যেমন

ইংরেজি গল্প
 Short Stories from Bangladesh
 Blessing
 Selected Short Stories
 Devotion

উপন্যাস
 আরাধনা
 মুখোশ
 ক’জনার কথা

শিশু সাহিত্য
 তেলেদা’র তেলাতঙ্ক
 লুকোচুরি
 মিতালী
 আনন্দ ফুলঝুরি
 সুরে ছন্দে ছড়াগান
 রোজ রোজ
 রূপকথার দেশে
 মায়া দ্বীপে অভিযান
 চাঁদ কন্যার কথা
 ভাই-বোনের গল্প
 শিশু সাহিত্য সমগ্র
 দুই বাংলার সেরা রূপকথা
 রূপকথাসমগ্র

নাটক
 খুকুর স্বপ্ন
 সপ্তবর্ণা
 ঝড়ের পরে
 অচীনপুরের রূপকথা
 তুষার কন্যা
 তারার খোঁজে
 আনন্দ ভ্রমণ

প্রবন্ধ
 নয়ন তোমারে পায়না দেখিতে

পুরস্কার ও সম্মাননা 

 একুশে পদক (২০০৪)
 মাইকেল মধুসূদন পুরস্কার
 অতন্দ্র সাহিত্য পুরস্কার
 মাওলানা ভাসানী স্বর্ণ পদক
 অতীশ দীপঙ্কর স্বর্ণ পদক
 ধারা স্বর্ণ পদক
 কলি স্বর্ণ পদক
 মিরসরাই সমিতি সাহিত্য পুরস্কার
 বাংলাদেশ লেখক সমিতি সাহিত্য পুরস্কার
 নন্দিনী সাহিত্য পুরস্কার
 তমিজউদ্দিন মজলিশ সাহিত্য পুরস্কার
 কমল মস্তারি সাহিত্য পুরস্কার
 জাতীয় সাহিত্য সংসদ পুরস্কার
 আন্তর্জাতিক লায়ন'স ক্লাব পুরস্কার
 ফুলকলি সাহিত্য পুরস্কার
 ঢাকা পোস্ট স্বর্ণ পদক (২০০৮)
 নারীকণ্ঠ শাইনিং পারসোনালিটি পুরস্কার (২০০৮)

তথ্যসূত্র

বহিঃসংযোগ 
 রকমারি.কম-এ ফরিদা হোসেনের বইয়ের তালিকা

জীবিত ব্যক্তি
বাংলাদেশী সাহিত্যিক
বাংলাদেশী ছোটগল্পকার
বাংলাদেশী নারী ঔপন্যাসিক
বাংলাদেশী নাট্যকার
বাংলাদেশী অনুবাদক
বাংলাদেশী সম্পাদক
ভাষা ও সাহিত্যে একুশে পদক বিজয়ী
বাঙালি মুসলিম
চট্টগ্রাম জেলার লেখক
বাঙালি লেখক
১৯৪৫-এ জন্ম
কলকাতার ব্যক্তি
কলকাতার লেখক
একুশে পদক বিজয়ী
ভারতীয় বংশোদ্ভূত বাংলাদেশী ব্যক্তি
জুবাইদা গুলশান আরা

জুবাইদা গুলশান আরা (জন্ম ১৯৪২ - মৃত্যু ২০১৭) একজন বাংলাদেশি গল্পকার, ঔপন্যাসিক, শিশুসাহিত্যিক। সাহিত্যে অবদানের জন্য তিনি ২০০৫ সালে বাংলাদেশ সরকার কর্তৃক প্রদত্ত দ্বিতীয় সর্বোচ্চ বেসামরিক সম্মান একুশে পদকে ভূষিত হন।

প্রাথমিক জীবন ও শিক্ষা 
জুবাইদা গুলশান আরা ১৯৪২ সালে তৎকালীন ব্রিটিশ ভারতের (বর্তমান বাংলাদেশ) খুলনা জেলায় জন্মগ্রহণ করেন। তার বাবা মুহাম্মদ ইউনুস ও মা আঞ্জুমান আরা। তার বাবা ছিলেন একজন প্রকৌশলী। সাত ভাই ও দুই বোনের মধ্যে তিনি ছিলেন ষষ্ঠ। বাবার বদলীর সরকারী চাকরির জন্য তার শৈশব কাটে প্রথমে ভারতের কোলকাতায় ও পরে দার্জিলিং-কার্শিয়াং-কালিম্পংয়ের পাহাড়ে। তার শিক্ষাজীবনের শুরু হয় টাঙ্গাইল জেলার বিন্দুবাসিনী সরকারী বালিকা উচ্চ বিদ্যালয়ে। সেখানে পড়াশুনার পাশাপাশি গান ও আবৃত্তিতে তিনি দক্ষতা ও সুনাম অর্জন করেন। ময়মনসিংহ জেলার বিদ্যাময়ী সরকারী বালিকা উচ্চ বিদ্যালয় থেকে ম্যাট্রিক পাস করে আনন্দমোহন কলেজে ভর্তি হন। পরে ইডেন মহিলা কলেজ থেকে বিএ এবং ঢাকা বিশ্ববিদ্যালয় থেকে বাংলায় এমএ পাস করেন।

কর্মজীবন 
জুবাইদা গুলশান আরা কর্মজীবন শুরু করেন ভিকারুননিসা নূন গার্লস স্কুলে শিক্ষকতার দিয়ে। তিনি ১৯৬৩ সাল থেকে ১৯৬৪ সাল পর্যন্ত শিক্ষকতার পর ১৯৬৪ সালে পাবলিক সার্ভিস কমিশন থেকে নির্বাচিত হয়ে ইডেন মহিলা কলেজ-এ প্রভাষক হিসেবে যোগদান করেন। ২০০২-২০০৬ সাল পর্যন্ত বাংলাদেশ শিশু একাডেমির চেয়ারম্যান হিসেবে দায়িত্ব পালন করেন। এছাড়া ২০১১ সালে কণ্ঠশিল্পী হিসেবে প্রকাশ করেন বাংলা গানের অ্যালবাম 'গান আমার পরশমণি'।

সাহিত্যকর্ম 
জুবাইদা সপ্তম শ্রেণি থাকাকালীন লেখালেখি শুরু করেন। তার প্রথম কবিতা ‘দিলরুবা' পত্রিকায় প্রকাশিত হয়। পরে দশম শ্রেণি থেকে নিয়মিত লেখালেখি করেন।

পারিবারিক জীবন 
তিনি মাহমুদ-উল-আমীনের সাথে বিবাহ বন্ধনে আবদ্ধ হন। মাহমুদ-উল-আমীন ঢাকা বিশ্ববিদ্যালয়ের একজন অধ্যাপক ছিলেন। তাদের দুই মেয়ে। বড় মেয়ে মুসবাহ একজন চারুশিল্পী এবং ছোট মেয়ে মেহতাব আমিন একজন আলোকচিত্রী।

গ্রন্থতালিকা 

গল্প
 দুঃখের দুঃস্বপ্ন ছুঁয়ে
 ঐ নূতনের কেতন ওড়ে
 আমি সাক্ষ্য দিচ্ছি
 বানভাসি ও নদীর গান
 আলো দাও, অগ্নিপুষ্প
 একুশের ফুলগুলো
 কালের অভিযাত্রী শান্তির পথে যাও

উপন্যাস
 মন্দাকিনী
 হৃদয়ে নিলো নাম
 চৈতী তোমার ভালবাসা
 বিবর্ণ নাগরী
 আমি যোদ্ধা অযুত বৎসর
 ভালোবাসার স্বভাব এমন
 ঘৃণার জঠরে জন্ম
 পদ্মা আমার পদ্মা

শিশুসাহিত্য
 কি লিখেছো তরবারী তুমি
 ছোঁ বুড়ির দৌড়
 অপরিচয়ের স্বপ্নযাত্রা
 শিশু কিশোর সমগ্র
 মন ছুটেছে তেপান্তরে
 বাবুইপাখীর বাসা
 গল্প তবু গল্প নয়
 বন্ধু হলো হুলো

পুরস্কার ও সম্মাননা 
 কবি আবুল হাসান স্মৃতি পুরস্কার (১৯৭৯)
 একুশে পদক (২০০৫)
 কমর মসতরী স্মৃতিপদক
 বাংলাদেশ জার্নালিস্ট অ্যাসোসিয়েশন পদক
 শেরেবাংলা স্মৃতি পুরস্কার
 কবি জসীমউদদীন পরিষদ পুরস্কার
 ত্রিভুজ সাহিত্য সংসদ পুরস্কার
 কিশোরকণ্ঠ সাহিত্য পুরস্কার
 লেখিকা সংঘ সাহিত্য পদক (১৯৯৪)
 চয়নসাহিত্য পত্রিকা স্বর্ণপদক (২০১৩)
 কবি তাইবুন নাহার রশীদ স্বর্ণপদক (২০১৬)

মৃত্যু 
১৯ মার্চ ২০১৭ সালে ঢাকার সিদ্ধেশ্বরীর একটি বেসরকারি হাসপাতালে ৭৫ বছর বয়সে মৃত্যুবরণ করেন।

তথ্যসূত্র

বহিঃসংযোগ 
 সেতুবন্ধনে জুবাইদা গুলশান আরা

১৯৪২-এ জন্ম
২০১৭-এ মৃত্যু
বাংলাদেশী সাহিত্যিক
বাংলাদেশী ছোটগল্পকার
বাংলাদেশী নারী ঔপন্যাসিক
ভাষা ও সাহিত্যে একুশে পদক বিজয়ী
বাঙালি মুসলিম
ঢাকা বিশ্ববিদ্যালয়ের প্রাক্তন শিক্ষার্থী
খুলনা বিভাগের ব্যক্তি
বনানী কবরস্থানে সমাধিস্থ
২০০৫-এ একুশে পদক বিজয়ী
বাঙালি লেখক
১৯৪০-এর দশকে জন্ম
বাংলাদেশী লেখিকা
একুশে পদক বিজয়ী
পল্লী কবি জসীম উদ্‌দীন সংগ্রহশালা

পল্লী কবি জসীম উদ্‌দীন সংগ্রহশালা একটি ব্যক্তিভিত্তিক জাদুঘর। বাংলাদেশের ফরিদপুর জেলা শহরের অদূরে ২০১৫তে এটি নির্মিত হয়েছে। বর্তমানে এটির সাজসজ্জার কাজ চলছে এবং ২০১৬ খ্রিস্টাব্দের শেষভাগে এটি জনসাধারণের জন্য উন্মুক্ত করা হয়। পল্লী কবি জসীম উদ্‌দীন-এর স্মৃতি রক্ষার্থে বাংলাদেশ জাতীয় জাদুঘর এই সংগ্রহশালাটি স্থাপন করেছে।

ইতিহাস 
২০১১ সালের ২১ জানুয়ারি বাংলাদেশ সরকারের তৎকালীন দুই মন্ত্রী খন্দকার মোশাররফ হোসেন ও আবুল কালাম আজাদ এবং কবির জামাতা তৌফিক-ই-ইলাহী চৌধুরী এই কাজের ভিত্তি প্রস্তর স্থাপন করেন। সেসময় সেখানে জাতীয় জাদুঘরের মহাপরিচালক, ফরিদপুরের জেলা প্রশাসক ও কবি পরিবারের সদস্যসহ অনেকেই উপস্থিত ছিলেন।

গণপূর্ত অধিদপ্তরের অধীনে ও বাংলাদেশ জাতীয় জাদুঘরের অর্থায়নে মোট ৪ একর জমিতে এই সংগ্রহশালাটি নির্মিত হয়। নির্মাণ কাজে মোট ১১ কোটি ২৫ লক্ষ ১৭ হাজার টাকা বরাদ্দ করা হয়।

২০১৩ সালে সংগ্রহশালাটির নির্মাণ কাজ সম্পন্ন হয়। এর প্রায় তিন বছর পর ২০১৭ সালের ২৯ মার্চ প্রধানমন্ত্রী শেখ হাসিনা আনুষ্ঠানিকভাবে এর উদ্বোধন করেন।

তথ্যসূত্র  

ঢাকা বিভাগের জাদুঘর
বাংলাদেশের স্মৃতি জাদুঘর
জসীম উদ্‌দীন
ফরিদপুরের ভবন ও স্থাপনা
২০১৬ বাংলাদেশ প্রিমিয়ার লিগ (ফুটবল)

২০১৬ বাংলাদেশ প্রিমিয়ার লিগ (স্পন্সরশিপের কারণে সাধারণভাবে জেবি বাংলাদেশ প্রিমিয়ার লিগ নামে পরিচিত) হলো ২০০৭ সালে শুরু হওয়া বাংলাদেশ প্রিমিয়ার লিগ ফুটবলের ৯ম আসর, যা ২০১৬ সালের ২৪ জুলাই থেকে ৩১ ডিসেম্বর পর্যন্ত বাংলাদেশের ৫টি মাঠে অনুষ্ঠিত হয়।

দল 
গত আসর থেকে ফরাশগঞ্জ স্পোর্টিং ক্লাবের অবনমন হয় এবং চ্যাম্পিয়নশিপ লিগ থেকে উত্তর বারিধারা উঠে আসে।। গত আসরের চ্যাম্পিয়ন ছিল শেখ জামাল ধানমন্ডি ক্লাব।

মাঠসমূহ 
২০১৬ লিগের অধিকাংশ খেলা চট্টগ্রামে অনুষ্ঠিত হয়। চট্টগ্রাম ছাড়াও ঢাকা, সিলেট, রাজশাহী, ময়মনসিংহ, বরিশাল ও গোপালগঞ্জের ৭টি স্টেডিয়ামে, খেলার ঘোষণা দেয়া হলেও পরে দুটি কমিয়ে ৫টি স্টেডিয়ামে আনা হয়।

ফলাফল
এবারের আসরে ঢাকা আবাহনী বিজয়ী হয়। অপর দিকে একটি দল অবনমন হওয়ার কথা থাকলেও অবনমন প্লে অফ খেলতে রাজি না হওয়ায় ফেনী সকার ক্লাব ও উত্তর বারিধারা এসসি উভয় দলকে অবনমিত করা হয়।

পয়েন্ট টেবিল

অগ্রগতির ছক

সম্প্রচার ও টেলিভিশন স্বত্ব 
বাংলাদেশ টেলিভিশন এবং বৈশাখী টিভি এই মৌসুমের ১৩২ ম্যাচ সরাসরি সম্প্রচার করে। রেডিও নেক্সট খেলাগুলোর ধারাবিবরনী প্রচার করেছে।

তথ্যসূত্র 

২০১৬-এ বাংলাদেশী ফুটবল
বাংলাদেশ ফুটবল প্রিমিয়ার লিগের মৌসুম